แบบ ปค. 1

**หนังสือรับรองการประเมินผลการควบคุมภายใน**

**(ระดับหน่วยงานของรัฐ)**

เรียน นายอำเภอบ้านหมอ

เทศบาลตำบลบางโขมด ได้ประเมินผลการควบคุมภายในของหน่วยงาน สำหรับปีสิ้นสุดวันที่ 30 เดือน กันยายน พ.ศ. 2561 ด้วยวิธีที่หน่วยงานกำหนดซึ่งเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 โดยมีวัตถุประสงค์เพื่อให้ความมั่นใจอย่างสมเหตุสมผลว่า ภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผล ประสิทธิภาพ ด้านการรายงานที่เกี่ยวกับการเงิน และไม่ใช่การเงินที่เชื่อถือได้ ทันเวลา และโปร่งใส รวมทั้งด้านการปฏิบัติตามกฎหมาย ระเบียบ และข้อบังคับที่เกี่ยวข้องกับการดำเนินงาน

จากผลการสอบทานดังกล่าว เทศบาลบางโขมด เห็นว่า การควบคุมภายในหน่วยงานมีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ภายใต้การกำกับดูแลของนายอำเภอพระพุทธบาท

อย่างไรก็ดี มีความเสี่ยงและได้กำหนดปรับปรุงการควบคุมภายในในปีงบประมาณหรือปีปฏิทินถัดไป สรุปได้ดังนี้

1. ความเสี่ยงที่มีอยู่ที่ต้องกำหนดปรับปรุงการควบคุมภายใน

1.1 การจัดทำงบประมาณ วัตถุประสงค์เพื่อ วางแผนการใช้จ่ายในปีงบประมาณนั้นๆ

1.2 การพิจารณาร่างงบประมาณรายจ่าย เพื่อการเบิกจ่ายตรงตามวัตถุประสงค์ของภารกิจ อปท.

1.3 การจ่ายเบี้ยยังชีพ กรณีการย้ายภูมิลำเนา และเสียชีวิต

1.4 การจ่ายเบี้ยยังชีพ กรณีผู้รับเบี้ยมีสมุดบัญชีเงินฝากมากกว่า 1 หมายเลข

1.5 งานป้องกันและบรรเทาสาธารณภัย วัตถุประสงค์เพื่อ ให้เจ้าหน้าที่ป้องกันมีความรู้และมีทัศนคติที่ดีต่อการปฏิบัติหน้าที่

1.6 จัดทำบัญชีด้วยระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ตามหนังสือกระทรวงมหาดไทย ที่ มท 0808.4/ว 5912 ลว. 12 ตุลาคม 2561 ด้านบัญชีและรายงานการเงิน เพื่อ จัดทำบัญชีและรายงานการเงินจากระบบบัญชีคอมพิวเตอร์ฯ ให้แล้วเสร็จ (กองคลัง)

1.7 จัดทำบัญชีด้วยระบบบัญชีคอมพิวเตอร์ฯ ด้านรายรับ เพื่อจัดทำใบนำส่งเงินและใบสำคัญสรุปใบนำส่งเงิน จากระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) (กองคลัง)

1.8 จัดทำบัญชีด้วยระบบบัญชีคอมพิวเตอร์ฯ ด้านรายจ่าย เพื่อจัดทำฎีกาและรายงานการจัดทำเช็ค/ใบถอน จากระบบคอมพิวเตอร์ขององค์กรปกครองส่วนท้องถิ่น (e-LAAS) (กองคลัง)

1.9 การตรวจสอบฎีกาก่อนอนุมัติเบิกจ่าย เพื่อให้เอกสารประกอบการเบิกจ่าย รวมทั้งการลงลายมือชื่อผู้ขอเบิกถูกต้องครบถ้วน (กองคลัง)

1.10 การปฏิบัติตาม ระเบียบกระทรวงมหาดไทย ว่าด้วยหลักเกณฑ์และวิธีการนำเงินรายได้ของสถานศึกษาไปจัดสรรเป็นค่าใช้จ่ายในการจัดการศึกษาในสถานศึกษาสังกัดองค์การปกครองส่วนท้องถิ่น พ.ศ. 2551 วัตถุประสงค์เพื่อ จัดทำใบเสร็จรับเงินรายได้ของสถานศึกษาได้ถูกต้อง (กองการศึกษาฯ)

-2-

1.11 โครงการอบรมป้องกันโรคพิษสุนัขบ้าและกิจกรรมรณรงค์คุมกำเนิดสุนัขและแมว เพื่อป้องกันการเกิดโรคพิษสุนัขบ้า และคุมกำเนิดสุนัขและแมว ในเขตพื้นที่ตำบลบางโขมด เพื่อป้องกันการสูญเสียชีวิตและทรัพย์สินของประชาชนในพื้นที่ (กองสาธารณสุขฯ)

1.12 โครงการคัดแยกขยะและการนำขยะมาใช้ประโยชน์ เพื่อให้ประชาชนมีความรู้ความเข้าใจเกี่ยวกับการคัดแยกขยะจากแหล่งกำเนิดขยะโดยคัดแยกออกเป็นขยะอินทรีย์ ขยะเหลือใช้จากครัวเรือน เพื่อลดกลิ่นเหม็นของขยะ ขจัดแหล่งเกิดโรคในชุมชน ประชาชนปลอดโรคและมีสุขภาพดี เพื่อลดปริมาณการผลิตขยะมูลฝอยจากแหล่งกำเนิดซึ่งเป็นแนวทางที่ดีที่สุดในการลดปริมาณขยะและความเป็นพิษของขยะมูลฝอย เพื่อส่งเสริมการทำน้ำหมักชีวภาพ จากขยะอินทรีย์ที่ย่อยสลายได้ และเพื่อสร้างแกนนำด้านการคัดแยกขยะอินทรีย์ในครัวเรือนในแต่ละหมู่บ้าน (กองสาธารณสุขฯ)

2. การปรับปรุงการควบคุมภายใน

2.1 การโอนงบประมาณโดยประเมินจากเหตุผลความจำเป็น และอ้างอิงจากโครงการในแผนพัฒนาท้องถิ่น

2.2 การซักซ้อมคณะทำงานจัดทำร่างงบประมาณ โดยตัวแทนจากสภาท้องถิ่นเข้าร่วม

2.3 การตรวจสอบข้อมูลจากหมู่บ้าน โดยรับการอนุเคราะห์จากผู้นำชุมชน และ อสม.ในพื้นที่

2.4 ออกประกาศ และการแจ้งต่อผู้นำชุมชน เพื่อประชาสัมพันธ์ให้ยื่นคำร้องขอเปลี่ยนแปลงข้อมูล

2.5 จัดการสัมมนาอบรม ให้เจ้าหน้าที่ป้องกันฯ เกิดทัศนคติที่ดีต่อการปฏิบัติหน้าที่เวรรักษาการณ์

จัดอบรมหรือส่งเจ้าหน้าที่งานป้องกันฯ เข้ารับการฝึกอบรมเพิ่มเติมอย่างต่อเนื่อง

จัดฝึกอบรมหรือซ้อมแผนตามสถานการณ์ต่างๆ อย่างต่อเนื่อง

2.6 ดำเนินการตามหนังสือกระทรวงมหาดไทย ที่ มท 0808.4/ว 5912 ลว. 12 ตุลาคม 2561

2.7 ยกเลิกการจัดทำด้วยมือเพื่อจัดทำจากระบบอย่างเดียว

2.8 ให้สำนัก/กองจัดทำฎีกาจากระบบคอมพิวเตอร์ฯ และจัดทำรายงานการจัดทำเช็ค/ใบถอน จากระบบคอมพิวเตอร์ฯ

2.9 ให้ผู้ตรวจฎีกาตรวจฎีกาให้ถูกต้องครบถ้วน ถ้าเอกสารไม่ครบหรือไม่เรียบร้อยให้ส่งคืนผู้เบิกเพื่อปรับปรุงแก้ไขให้ถูกต้องก่อนเบิกจ่าย

2.10 จัดพิมพ์ใบเสร็จรับเงินในนามสถานศึกษา ให้มีสาระสำคัญตามระเบียบฯ กำหนด โดยให้ใช้ตราเครื่องหมายของสถานศึกษาซึ่งระบุชื่อของสถานศึกษาและสังกัดดัวย

2.11 ทำการรณรงค์ประชา สัมพันธ์และมีการจัดกิจกรรมโครงการอบรมป้องกันโรคพิษสุนัขบ้าและกิจกรรมรณรงค์คุมกำเนิดสุนัขและแมวและทำการขึ้นทะเบียนสุนัขและแมวทุกปี

2.12 รณรงค์ประชาสัมพันธ์การคัดแยกขยะให้ต่อเนื่องและสร้างลักษณะนิสัยการคัดแยกขยะอย่างต่อเนื่อง

ลายมือชื่อ

( นายธนภาสณ์ ปัญญากาวิน )

ตำแหน่ง นายกเทศมนตรีตำบลบางโขมด